laion/Wikipedia-Exotic huggingface dataset:
Sotsiaalne klass

Sotsiaalne klass on sotsioloogia mõiste inimgrupile, mis eristub mingi tunnuse alusel ja tekib sotsiaalse kihistumise tulemusel. Kuna kõikidel ühiskondadel on kolm kõrgelt hinnatud ressurssi: võim, prestiiž, omand Ning need jagunevad ebavõrdselt, siis see põhjustabki sotsiaalset kihistumist ja inimesed moodustavad sotsiaalse hierarhia, mis on rombi kujuline ja mille astmeid nimetatakse stratumiks. Mida kõrgemal stratumil paikneb inimene, seda rohkem on tal ressursse. Funktsionalistide analüüs põhjendab ressursside jaotumist sellega kuidas olemasolev ühiskond hindab inimese võimeid – kui konkreetsel ajahetkel vajatakse rohkem kas kunstnikumeelega või tarku inimesi, siis neid hinnatakse ja tasustatakse ka kõrgemalt ehk moodustub talentide hierarhia. Seda olukorda nimetatakse meritokraatiaks. Konfliktiteooria põhjal tekib hierarhia võitluses väheste ressursside pärast, kus võimul olijatel on juba eelised ja võimul olijate ideed sarnanevad ühiskonna ideedega (Karl Marx). Max Weber tõi välja stratifitseerimise meetodid: klass – sama majanduslik tase; staatusgrupp – sama elulaad; partei – sama poliitiline nägemus. Autoriteet on inimene kes omab otsest võimu teiste inimeste üle. Mõjuvõim on inimese võime veenda teisi tema tahet järgima. Prestiiž sõltub teiste inimeste austusest, mis omakorda sõltub sellest, mida antud ühiskonnas austatakse (tagasihoidlikkus versus hooplemine). Eestis on viimasel ajal[millal?] kasutusel tegijanimena ka sõna "guru", mis viitab eriti sügavatele ja respekteeritud teadmistele antud vallas. Samuti väljendavad prestiiži aumärgid ja autasud. Edukust saab mõõta omandi suurusega või lihtsamalt sissetuleku suurusega. Sotsiaalse staatuse mõõtmiseks kasutatakse sotsioökonoomilise staatuse indeksit (SES) – sissetulek, elukutse sotsiaalne prestiiž, haridus. Elukutse sotsiaalse prestiiži näitajad kontrollijate olemasolu, manuaalse töö hulk, tootmisvahendite omamine. See kõik määrab ka klassikuuluvuse pluss veel haridus ja sissetulek. Kuid ka abikaasa prestiiž (eriti mehe) mõjutab klassikuuluvust. Elu jooksul on võimalik ka staatust parandada, kui on võimalik õppida ja elukutseid valida, või liikuda ka allapoole. Kuid enim sõltub see liikumise võimalus ühiskonna majanduslikust struktuurist. Klassi immobiilsuseks nimetatakse tendentsi, et konkreetsesse klassi kuulujad taastoodavad selle klassi liikmeid põlvkonnast põlvkonda. See tähendab, et oluline on perekondlik taust, aga alati võib mängus olla ka õnn olla õigel ajal õiges kohas. Tavaelus määratakse saatust välise atribuutika abil: kõne, riietus, soeng. Samuti väljendub see ka elulaadis ja kulutustes igapäeva elu tarbeesemetele. Staatusekindlus on olukord kus ollakse võrdsel astmel nii jõukuse, võimu kui ka prestiiži hierarhial. Staatusekindlusetus on näiteks maffia bossil, kes on küll raha ja võimu, kuid mitte prestiiži. Inimese sotsiaalne positsioon ühiskonnas kujundab tema suhtumise ümbritsevasse sotsiaalsesse keskkonda. Ainuvalitseja Vaimulikkond Aadel Kodanlus Väikekodanlus Proletariaat Lumpenproletariaat seisus
Thomas Newman

Thomas Montgomery Newman (sündinud 20. oktoobril 1955 Los Angeleses) on Ameerika Ühendriikide helilooja. Thomas Newman on kirjutanud muusika sellistele filmidele nagu "Kalapoeg Nemo", "Tabamatu ilu", "Tuhkatriinumees", "Väikesed lapsed" ja "Fenomen", lühisarjale "Ameerika inglid" jpt. Ta on võitnud kuus Grammy auhinda, Emmy auhinna ja BAFTA. Thomas Newman andmekogus IMDb (inglise)
Mukaš Abdrajev

Mukaš Abdrajev (5. mai 1920 – 18. mai 1979) oli kirgiisi helilooja ja muusikapedagoog. Sissekanne saidil dic.academic.ru Sissekanne muusikaentsüklopeedias
Damon Hill

Damon Graham Devereux Hill (sündinud 17. septembril 1960 Hampsteadis) on Suurbritannia endine vormelisõitja, 1996. aasta Vormel 1 maailmameister. Ta osales Vormel 1 sarjas aastatel 1992–1999; sõitis Brabhami (1992), Williamsi (1993–1996), Arrowsi (1997) ja Jordani (1998–1999) meeskonnas. Ta osales kokku 115 etapil ja teenis 360 punkti. Ta võitis 22 võistlust, sai 20 parimat stardikohta ja sõitis 19 kiireimat ringi. Damon Hilli isa Graham Hill oli kahekordne Vormel 1 maailmameister.
Sven Grünberg

Sven Grünberg (sündinud 24. novembril 1956 Tallinnas) on eesti helilooja ja klahvpillimängija. Ta on esimene, kes võttis Eestis kasutusele süntesaatori.[viide?] 1976. aastal lõpetas Georg Otsa nimelise Tallinna Muusikakooli. 1972–1973 ansamblis Ornament. Aastail 1974–1976 tegutses ansamblis Mess helilooja, laulja ja instrumentalistina. 1981. aastal ilmus Grünbergil esimene album "Hingus". 1988. aastal ilmus tal album "OM". Grünberg on loonud palju filmimuusikat, näiteks muusika filmidele "Hukkunud Alpinisti hotell", "Naksitrallid", "Madude oru needus", "Leiutajateküla Lotte", "Detsembrikuumus" jt. Ta on Eesti Budismi Instituudi nõukogu liige ja direktor. Ta oli Wellesto liige. 1994 – Eesti Vabariigi kultuuripreemia (CD salvestamise eest) 2006 – Eesti Kultuurkapitali helikunsti sihtkapitali aastapreemia (uute suundade avamise eest Eesti muusikaelus) 2010 – Valgetähe IV klassi teenetemärk 2013 – Eesti Muusikanõukogu muusikapreemia 2017 – Eesti Akadeemiline Orientaalselts, auliige 2017 – Eesti Vabariigi kultuuripreemia 2020 – stipendium "Ela ja sära" Käämer, Lennart (25. november 2023). "NÄDALA VASTAJA ⟩ Helilooja Sven Grünberg: inspiratsioon tuleb nende juurde, kes kõvasti pingutavad". Muusika. Vaadatud 25. novembril 2023. Eesti riiklike teenetemärkide kavaleride andmebaas presidendi kantselei kodulehel (president.ee). Sven Grünberg andmebaasis MusicBrainz (inglise keeles) "Hallo, kosmos! Sven Grünberg" (ERR 2011) Vikerraadio ööülikool. Sven Grünberg, "Mõttemaastikke" (ERR 2013)
Sgt. Frog

"Sgt. Frog" (jaapani keeles Keroro Gunsō, ケロロ軍曹) on Jaapani manga seeria, mis on loodud Mine Yoshizaki poolt 1999. aasta lõpus. See humoorikas mangasariseeria kestab tänaseni, inglise varianti väljastab Tokyopop. Pärast alustati sellest anime sarja tegemist, mille osasid on Jaapanis näidatud kokku juba üle 300. Sisu räägib konna moodi tulnukast seersant Kerorost, kes pidi hakkama oma grupiga maad vallutama. See katse ebaõnnestus, kuna Keroro luuras ühes majas niikaua, kui ta selles elavale perekonnale vahele jäi. Nüüd peabki ta selle perekonna juures elama, samal ajal vallutusplaane maha mattes, ja veel ka kodutöid tehes. Loo edenedes tuleb veel konnasid juurdegi. Loost on tehtud ka viis täispikka filmi.
Alain Prost

Alain Marie Pascal Prost (sündinud 24. veebruaril 1955) on endine prantsuse vormelisõitja, neljakordne Vormel 1 maailmameister. Alain Prost sündis Saint-Chamondi lähedal – Saint-Etienne'i lähiümbruses Loire'i departemangus Prantsusmaal. Tema isa on André Prost ning ema Marie-Rose Karatchian, kes sündis küll Prantsusmaal, kuid on armeenia päritolu. Alain Prost võistles Vormel 1 sarjas aastatel 1980–1991 ja 1993. Ta sõitis McLareni (1980, 1984–1989), Renault' (1981–1983), Ferrari (1990–1991) ja Williamsi (1993) meeskonnas. Ta osales kokku 199 võistlusel ja kogus 768,5 punkti. Kui arvestada ka võistlusi, mille punkte arvesse ei võetud, teenis ta 798,5 punkti. Ta võitis 51 etappi, sai 33 parimat stardikohta ning sõitis 41 kiireimat ringi. Maailmameistriks tuli ta aastatel 1985, 1986, 1989 ja 1993. Aastal 1997 ostis Alain Prost Ligier' vormelitiimi ning nimetas selle ümber Prost Grand Prix'ks. Meeskond osales 83 etapil ja sai kolm poodiumikohta, kuid oli sunnitud rahaliste raskuste tõttu 2001. aastal oma tegevuse lõpetama. Armeenia diasporaa Alain'i elulugu (1921–54), ProstFan.com. Kasutatud 22.11.2006.
Akaroloogia

Akaroloogia on zooloogia haru, mille uurijad (akaroloogid) tegelevad lestaliste (Acarina) uurimisega, sealhulgas lestade ja puukide taksonoomia, elu ja elukeskkonna uurimisega. Eestis on akaroloogiaga tegelenud Asta Vilbaste.
Andres Laasik

Andres Laasik (11. aprill 1960 – 11. juuni 2016) oli eesti filmi- ja teatrikriitik ning ajakirjanik. Aastal 1986 lõpetas Peterburi Teatriakadeemia ja 2005. aastal magistriõpingud Tartu Ülikoolis. Aastatel 1986–1992 töötas Laasik Kultuuriministeeriumis ja Eesti Teatriliidus. 1992–1997 töötas ta Eesti Draamateatris dramaturgina. Alates 1997. aastast oli Laasik Eesti Päevalehe filmi- ja teatrikriitik. Aastast 2014 surmani töötas Laasik Eesti Teatri Agentuuri juhina. Ta on korraldanud mitu teatri- ja filmifestivali. Aastatel 2003–2005 oli ta Eesti Kultuurkapitali nõukogu liige. 2005 – Aasta filmiajakirjanik 2016 – Priit Põldroosi nimeline auhind
Eukleidese geomeetria

Eukleidese geomeetria ehk eukleidiline geomeetria on geomeetria haru, milles lähtutakse Eukleidese teoses "Elemendid" kirjeldatud alustest. Eukleidese ruumimudel on ruumi mudel, kus on rahuldatud Eukleidese aksioomid. Eukleidiline ruum Absoluutne geomeetria Mitteeukleidiline geomeetria Lobatševski geomeetria
Tiit Tuumalu

Tiit Tuumalu (sündinud 1971) on eesti ajakirjanik, tantsu- ja filmikriitik. Lõpetas 1989. aastal Miina Härma nimelise Tartu 2. Keskkooli ja 1997. aastal Tartu Ülikooli eesti filoloogina. Aastast 1994 töötab Postimehes ajakirjanikuna. 2004 aasta filmiajakirjanik 2020 Eesti Kultuurkapitali audiovisuaalse kunsti sihtkapitali aastapreemia (missioonipreemia – tuumaka tegevuse eest filmikunsti vahendamisel)
Krimmi õpetaja

"Krimmi õpetaja" on 2009. aastal valminud Eesti dokumentaalfilm Krimmis eestlaste külades Krasnodarkas ja Aleksandrovkas töötavast eesti keele õpetajast Tiina Rekandist ja kohaliku eestlaste seltsi esinaisest Rita Kuusk-Kadilkinast. Filmi režissöör on Vahur Laiapea. Eestlased Krimmis Sulev Oll "Tiina Rekand avastab teistmoodi maailma". Maaleht, 28. november 2009 Olev Remsu "Heatahtlik detailitarbija". Sirp, 4. veebruar 2010
Władysław Raczkiewicz

Władysław Raczkiewicz (28. jaanuar 1885 Khuthaisi – 6. juuni 1947 Denbighshire, Ruthin) oli Poola poliitik, esimene Poola president eksiilis. Ta sündis kohtuniku pojana Venemaa Keisririigis. Ta õppis algul Peterburis ja lõpetas 1911. aastal Tartu ülikooli õigusteaduskonna. Siis tegutses ta juristina Minskis. Esimese maailmasõja puhkedes mobiliseeriti ta Venemaa sõjaväkke, aga pärast Oktoobrirevolutsiooni ühines ta Poola iseseisvuslastega. Raczkiewicz võitles vabatahtlikuna Nõukogude–Poola sõjas ja aitas Poola sõjaväge üles ehitada. Algul pooldas ta Poola rahvusdemokraate, aga pärast Jozef Pilsudski võimuhaaramist 1926 läks üle tema toetajaskonda. Ta pidas kogu aeg tähtsaid riigiameteid: nii oli ta 1921–1924 Nowogrodeki vojevood, 1924–1925 valitsuse esindaja Vilniuse vojevoodkonnas, 1926–1931 Vilniuse vojevood, 1930–1935 Poola seimi eesistuja (tähtsuselt kolmas mees Poolas), 1935 Krakovi vojevood ja 1936–1939 Pommeri vojevood. 1934. aastal külastas ta Poola delegatsiooni koosseisus Eestit. Ta nimetati 30. septembril 1939 Poola presidendiks pärast Poola okupeerimist Saksamaa ja NSV Liidu poolt. Selles ametis oli ta kuni oma surmani. Kuni 1945 oli ta rahvusvaheliselt tunnustatud Poola riigipea ja Poola 1939. aasta õigusliku järjepidevuse kandja. Rackiewicz oli vastu Sikorski-Maiski paktile, millega NSV Liit taastas diplomaatilised suhted Poolaga ja vabastas kõik Poola sõjavangid NSV Liidus. 1945. aasta veebruaris toimunud Jalta konverentsil oli Poola tulevik üks põhiteemasid. Jossif Stalin väitis seal, et üksnes tugev nõukogudesõbralik valitsus Poolas tagaks Nõukogude Liidu julgeoleku. Konverentsi tulemusena võtsid Suurbritannia ja USA tagasi oma toetuse Poola eksiilvalitsusele pärast uue valitsuse moodustamist Poola territooriumil. Kõrgeid külalisi Tallinnas. Vaba Maa, 4. mai 1934, nr. 103, lk. 1. Toomas Hiio: "Tartus õppinud Poola presidendist" Eesti Päevaleht, 8. veebruar 2010
Abdulla II

Abdulla II (1533 – 4. veebruar 1598 Samarkand) oli Buhhaara valitseja 1557–1598, viimane valitseja Šeibaniidide dünastiast. Tema valitsemisaega peetakse usbekkide vanaks heaks ajaks.
Kirjeldus

Kirjeldus ehk deskriptsioon on kõige üldisemas mõttes millegi kujutamine. Enamasti kirjeldatakse asju sellega, et neile omistatakse omadusi. Kirjeldamise puhul peetakse üldiselt tähtsaks, et see oleks neutraalne. Kirjeldus ei tohiks asja kujutada erapoolikult ega olla normatiivne. Kirjeldus võib olla ka luuleline, metafoorne või muid stiilivõtteid kasutav. Sel juhul pole enam otseselt tegemist asjadele omaduste omistamisega, kirjeldus põhineb siis keele abil kujutatu vahetul mõistmisel. Kultuuriteoorias kasutatakse väljendit maailma kirjeldus, mis asetub keskkonna ja inimese vahel ning on uurija töövahend. Kirjeldus (programmeerimine) Muusikaline kirjeldus Määrav kirjeldus Määratlus Narratiiv
Abdullah

Abdullah on üks araabia mehenime ‘Abd Allāh transkriptsioone. Abdullah on türgi mehenimi.
‘Abd Allāh ibn Sayyid Muḩammad Khalīfah

‘Abdullāhi (‘Abd Allāh ibn Sayyid Muḩammad Khalīfah (‏عبدالله بن سيد محمد خليفة‎); 1846 – 24. november 1889 oli mahdistide ülestõusu väejuht ning Umm Durmāni kaliif.
Richard Evelyn Byrd

Richard Evelyn Byrd (25. oktoober 1888 – 11. märts 1957) oli USA sõjaväelane, mereväeohvitser kontradmiral, polaaruurija ja esimene USA lennunduspioneer lendur, kes lendas põhja- ja lõnapooluse kohal. Ta korraldas lennuretki Antarktikas. 1926 – Hubbardi medal 1927 – USA kõrgeim sõjaline teenetemärk Medal of Honor  Richard Evelyn Byrd – pildid, videod ja helifailid Wikimedia Commonsis
Düslaalia

Düslaalia on häälduspuue, mille korral lapsel/ täiskasvanul esineb ühe või mitme hääliku (ka häälikuühendi) hääldamisel probleeme. Orgaanilisi kahjustusi düslaalia puhul ei täheldata. Probleemideks on, et häälik hääldatakse vales kohas, häälik hääldatakse moonutatult, samuti võib häälik kõnest hoopis puududa või esineb hääliku asendamine mõne teise kõnes oleva hääliku või indiferentse häälikuga. Erinevate häälikute kahjustatud hääldamist nimetatakse vastava hääliku kreekapärase tähenime järgi: jotatsism – J-hääliku kahjustatud hääldamine kapatsism – K-hääliku kahjustatud hääldamine lambdatsism – L-hääliku kahjustatud hääldamine rotatsism – R-hääliku kahjustatud hääldamine sigmatism – S-hääliku kahjustatud hääldamine Olukorda, kus häälik asendatakse mõne teise kõnes kasutatava häälikuga, nimetatakse paralaaliaks. Selle puude liigid on järgmised: parajotatsism – J-häälik asendatakse teise häälikuga parakapatsism – K-häälik asendatakse teise häälikuga paralambdatsism – L-häälik asendatakse teise häälikuga pararotatsism – R-häälik asendatakse teise häälikuga parasigmatism – S-häälik asendatakse teise häälikuga tetism – peaaegu kõik kaashäälikud asendatakse häälikuga T. Sõltuvalt düslaalia põhjustest eristatakse funktsionaalset düslaaliat ja mehaanilist düslaaliat ehk düsglossiat. Normaalne on, et häälikute hääldamine kujuneb lapsel välja umbes viiendaks eluaastaks. Raskemate häälikute (nt K, R, S, Õ) diferentseerimisega võib siiski kauem aega kuluda. Enne viiendat eluaastat esinevaid häälikute hääldamise probleeme nimetatakse arenguliseks düslaaliaks; seda ei peeta häälduspuudeks. Düslaalia on üldjuhul häälikuseadega hästi korrigeeritav. Häälikanalüüsi raskused foneemanalüüsi raskused halvasti koordineeritud suulihaste töö motoorne nõrkus hambumushäired (progeenia, prognaatia) valehääldus on tingitud keskkonnast (vanematelt või teistelt õpitud, murdeline keeletaust või kakskeelne kodu, mille tõttu on kujunenud hääliku võõrkeelne häälduspilt) muud funktsionaalsed põhjused artikulatsioon funktsionaalne düslaalia häälduspuue häälik hääliku asendamine hääliku moonutamine hääliku puudumine häälikuseade kõne logopeedia mehaaniline düslaalia paralaalia vokaalne düslaalia Düslaaliast saksa keeles Netdoktorist saksa keeles (saksa keeles) was bedeutet Dyslalie?
Abdullah Suriosubroto

Abdullah Suriosubroto (1878 Semarang – 1941 Yogyakarta) oli Indoneesia kunstnik. Ta maalis maastikumaale. Maalid saidil artnet.com Biograafia (inglise keeles)
Abdullah bin Abdulkadir Munshi

Abdullah bin Abdulkadir Munshi (1796 Melaka (praeguse Malaisia alal) – 1854 Jiddah) oli malai kirjanik.
Malai kirjandus

Malai kirjandus on malai keeles kirjutatud ilukirjandus. Vanim leitud vanamalaikeelne tekst on kivisse raiutud kirjutis Sumatra saarelt, mis pärineb 683. aastast. Abdullah bin Abdulkadir Munshi Usman Awang
Abdulhak Abdullayev

Abdulhak Abdullayev (kirillitsas Абдулхак Абдуллаев, venepäraselt Абдулхак Аксакалович Абдуллаев; 30. detsember 1918 Türkistan (praeguse Kasahstani alal) – 2001) oli usbeki maalikunstnik. Ta on maalinud rahvusliku koloriidiga realistlikke portreid. Foto, maalid Sissekanne saidil dic.academic.ru Sissekanne "Suures nõukogude entsüklopeedias" Alisher Navoi portree
Lutfulla Abdullayev

Lutfulla Abdullayev (kirillitsas Лутфулла Абдуллаев, venepäraselt Лутфулла Абдуллаевич Абдуллаев; 25. oktoober 1912 – 2000) oli usbeki maalikunstnik. Sissekanne veebisaidil dic.academic.ru Sissekanne veebisaidil artru.info Sissekanne veebisaidil antiqinfo.narod.ru
Mahhamadžan Abdullajev

Mahhamadžan Abdullajev (venepäraselt Махамаджан Турсунович Абдуллаев; sündinud 12. oktoobril 1935) on kirgiisi tarbekunstnik.
Mikayıl Abdullayev

Mikayıl Hüseyn oğlu Abdullayev (19. detsember 1921 Bakuu – 21. august 2002 Bakuu) oli aserbaidžaani maalikunstnik ja graafik. Elu ja looming Kunstniku meenutus
Talong (ansambel)

Talong oli kupleeansambel, mis tegutses aastatel 1987–1993. Ansambli sünnipäev on 27. detsember 1987. Georg Otsa nimelises Tallinna Muusikakoolis korraldas tol aastal nääripidu lauluõppe teine kursus, kus Tõnu Bachmanni klassis õppisid Peeter Kaber ja Peeter Kaljumäe. Peeter Kaber, kes oli kogenud Eesti Üliõpilaste Ehitusmaleva liige, pakkus välja, et võiks esitada mõne malevaaegadest pärit lorilaulu. Peeter Kaljumäe, kes oli aastaid imetlenud Olaf Kopvillemi kupleesid, nõustus. Klaverit kutsuti mängima kursusekaaslane Margot Kvelstein. Seejärel esineti kõikjal ülisuure menuga. 1988. aasta kevadel asutas Kalju Kass huumorikooperatiivi Aara, mis kutsus leheveergudel enda tiiva alla esinejaid. Kaks Peetrit, kes olid koolimenust tiivustatud, otsustasid ka õnne proovida. Aara kunstinõukogu (Kalju Kass, Priit Aimla, Hugo Hiibus, Toivo Tootsen, Rita Mägar ja teised) pidas esitust vääriliseks, mispeale lepiti kokku esimesed avalikud etteasted Tallinna vanalinna päevadel Raekoja platsi Kaagikohtus. Nime Talong pani kollektiivile Priit Aimla. Algul esitati malevalaule ja Kopvillemi lugusid. Peetrid kirjutasid Kaagikohtu tarbeks uusi ja omaloomingulisi laulutekste. Sellest ei piisanud pideva lavalise aktiivsuse jaoks, mistõttu lepiti Henno Käoga kokku, et ta kirjutab sügiseks ansamblile Talong terve lavakava mahus uusi lugusid. Edasine repertuaar kujunes peamiselt päevakajaliste sündmuste värsistamisel, kus kasutati tuntud viise. 1989. aasta alguses hakkas Margot Kvelsteini asemel klaverdama Katrin Lehismets. Viimase lavakava esitamisel istus klaveri taga vaheldumisi Katrin Lehismetsaga Airi Allvee. Esineti kõikjal Eestis, samuti mitu korda Saksamaal Berliinis, Magdeburgis, Münchenis, Nürnbergis, Stendalis ja Potsdamis. 1989. aastal Stockholmis ja Göteborgis ning 1990. aastal Torontos ja Hamiltonis esinedes moodustasid kuulajas-vaatajaskonna väliseestlased. Ansambli Talong mänedžer oli kogu tegutsemisaja vältel Raivo Põldmaa. Viimast korda astuti üles aprillis 1993. Ansambli lahkumineku põhjustas see, et Katrin Lehismets asus õppima Berliini kõrgkooli Hochschule für Musik ja Peeter Kaljumäe siirdus Pärnu Endla teatrisse. "Hali-buli-lei" 1988 – tekstid Henno Käo, lavastaja Tõnu Tepandi, kunstnik Tiiu Tepandi, liikumisjuht Aita Indrikson. Ajalehes ilmunud arvustuses märgiti: "Talong esitab "tendentsiga" laule, aga teeb seda elegantselt, frakkides." "Pika Ni(i)naga" 1989 – tekstid peamiselt Henno Käo, rühmatöö Issaak Dunajevski 90. sünniaastapäevale pühendatud pidulik kontsertaktus koos Anne Paluveri ja Paul Poomiga 1990 – tekstid Henno Käo, Priit Aimla, Vladislav Koržets, Kalju Kass ja teised "Ruudi ja Milla" koos Lauri Nebeli, Heino Seljamaa ning Villu Kanguriga 1991 – tekstid Henno Käo ja Villu Kangur, lavastaja Eero Spriit, kunstnik Liina Pihlak "Kolmekesi paaris" 1992 – tekstid Priit Aimla, lavastaja Eero Spriit, liikumisjuht Inge Põder, fonogrammid Olav Ehala Ansambel Talong andis välja kaks helikassetti: "Talong läbi aegade" "Talong laulab Henno Käo tekste"
Kataia

Kataia (Cathaya argyrophylla) on männiliste sugukonda kataia perekonda kuuluv igihaljas puu. Ta on perekonna ainuke liik. Kataia kasvab pärismaisena Hiina lõunaosas järskudel mäenõlvadel 950–1800 meetri kõrgusel. Ta eelistab lubjarikast pinnast. Nõeljad okkad on 2,5–5 cm pikkused ning kinnituvad spiraalselt. Käbid on 3–5 cm pikkused, 15–20 soomusega; iga soomuse all on kaks tiibadega seemet. "Conifer database: Cathaya argyrophylla". Catalogue of Life: 2010 Annual Checklist (inglise). Vaadatud 07.04.2010. "Conifer Specialist Group 1998. Cathaya argyrophylla". IUCN Red List of Threatened Species. <www.iucnredlist.org>. (inglise). Vaadatud 07.04.2010. The Gymnosperm Database: Cathaya argyrophylla
Howard Shore

Howard Leslie Shore (sündinud 18. oktoobril 1946 Torontos) on Kanada helilooja. Howard Shore on kirjutanud filmimuusikat ja oopereid. Ta on kirjutanud muusika sellistele filmidele nagu "Kärbes", "Voonakeste vaikimine", "Aviaator – valguses ja varjus", "New Yorgi jõugud", "Kahe tule vahel", "Hugo Cabret' leiutis" ning filmitriloogiatele "Sõrmuste isand" ja Kääbik. Oscar 2002 – parima originaalmuusika auhind filmi "Sõrmuste isand: Sõrmuse vennaskond" eest 2004 – parima originaalmuusika auhind filmi "Sõrmuste isand: Kuninga tagasitulek" eest 2004 – parima originaallaulu auhind laulu "Läände" eest filmist "Sõrmuste isand: Kuninga tagasitulek" (Fran Walsh, Howard Shore, Annie Lennox) Kuldgloobus 2004 – parima muusika auhind filmi "Sõrmuste isand: Kuninga tagasitulek" eest 2004 – parima laulu auhind filmi "Sõrmuste isand: Kuninga tagasitulek" eest 2005 – parima muusika auhind filmi "Aviaator – valguses ja varjus" eest Grammy 2003 – parima tele- või filmimuusika auhind filmi "Sõrmuste isand: Sõrmuse vennaskond" eest 2004 – parima tele- või filmimuusika auhind filmi "Sõrmuste isand: Kaks kantsi" eest 2005 – parima tele- või filmimuusika auhind filmi "Sõrmuste isand: Kuninga tagasitulek" eest Ametlik koduleht Howard Shore andmekogus IMDb (inglise)
Ástor Piazzolla

Astor Pantaleón Piazzolla (11. märts 1921 – 4. juuli 1992) oli Argentina tangohelilooja ja bandooniumimängija. "Libertango"
Karhu-ryhmä

Karhu-ryhmä (ametliku nimega Poliisin valmiusyksikkö (rootsi keeles Beredskapsenheten), politsei kiirreageerimisüksus) on Soome politsei eriüksus. Üksust tuntakse paremini Karu rühmana (soome: Karhu-ryhmä, rootsi: Karhu-gruppen). Kuigi üksus kuulub Helsingi politsei koosseisu, on selle tegevuspiirkonnaks terve Soome. Üksus loodi 1972. aastal pärast Müncheni massimõrva, et tagada turvalisus 1975. aasta OSCE tippkohtumisel, mis toimus Helsingis. Vastavalt Soome seadustele viivad terroritõrjeoperatsioone läbi Soome politsei või piirivalve ning sõjavägi rahuajal ei sekku. Üksuse liikmed on vabatahtlikud ja 2008. aastal kuulus sinna umbes 90 meest.
Punkt

Punkt on mitmetähenduslik sõna: punkt on "•" - kujuline märk punkt ehk geograafiline punkt on geograafias koht punkt on matemaatikas ruumi element punkt on kirjavahemärk, mis lõpetab jutustava lause punkt on muusikas helivältust pikendav noodikirja märk punkt on muusikas stakaatot tähistav noodikirja märk punkt on arvestusühik punktiarvestuses punkt on tüpograafias pikkusühik (1 punkt = 0,3759 millimeetrit) punkt oli Venemaal kasutatud pikkusühik (1 punkt = 254 μm) punkt, tähisega ".", on Interneti aadressruumis juurdomeen punkt on õigusteaduses lõike alljaotis. Piksel
Karabahhi mägismaa

Karabahhi mägismaa on vulkaaniline mägismaa Taga-Kaukaasias Armeenias ja Aserbaidžaanis Zangezuri ja Karabahhi aheliku vahel. Kõrgeim tipp on 3616 m (Dalidagi mägi). Mägismaal on mitu kustunud vulkaani kõrgusega kuni 3581 m (Kõzõlbogaz). Mägismaale on iseloomulikud kivipuistud (tšingilid[küsitav]); suuremas osas mägismaast on levinud lähisalpiinsed niidud. Inimesed tegelevad välikarjandusega.
Talong

Talong on harilikult paberist kaart või leht, mis annab õiguse kauba või teenuse saamiseks. Eestis kasutati talonge viimati aastatel 1989–1992.[viide?] Boon  Talongid – pildid, videod ja helifailid Wikimedia Commonsis